《题会稽溪口躬师上人房》
宋代·施昌言

溪口佳山水，高人住此中。
生台下沙鸟，疏磐逐江风。
倚槛千岩寂，焚香万法空。
如何凭小笔，一为写衰翁。

作者简介：通州静海人，字正臣。第进士。授将作监丞，通判滁州。知太平州，上政论三十篇。入为殿中侍御史、开封府判官。后历任地方州官，卒于京师。虽能任繁剧，然治家则凌乱无纪。